b'\n_START_ARTICLE_\nVi\xc5\xa1ina leta\n_START_PARAGRAPH_\nVi\xc5\xa1ina leta (ang. ceiling) je najve\xc4\x8dja "gostotna" vi\xc5\xa1ina, na kateri lahko letalo ali zrakoplov leti pod razli\xc4\x8dnimi pogoji. Uporablja se termin gostotna vi\xc5\xa1ina (ang. Density Altitude), ker prava vi\xc5\xa1ina ni vedno enaka gostotni, ker se gostota zraka spreminja s tlakom in temperaturo. Prava (realna) vi\xc5\xa1ina je lahko ve\xc4\x8dja ali manj\xc5\xa1a od gostotne._NEWLINE_Obstaja ve\xc4\x8d kategorij vi\xc5\xa1ine leta:\n_START_SECTION_\nServisna vi\xc5\xa1ina leta\n_START_PARAGRAPH_\nServisna vi\xc5\xa1ina leta (ang. service ceiling) se po navadi smatra za najve\xc4\x8djo uporabno vi\xc5\xa1ino zrakoplova. Natan\xc4\x8dneje je vi\xc5\xa1ina pri kateri bi se zrakoplov z vsemi operativnimi motorji na najve\xc4\x8dji kontinuirani mo\xc4\x8di dvigal (vzpenjal) s hitrostjo 100 \xc4\x8devljev na minuto (30 metrov na minuti) v \xc4\x8disti konfiguraciji. Nekateri viri omenjajo da je servisna vi\xc5\xa1ina za reaktivna letala pri hitrosti vzpenjanja 500 \xc4\x8devljev na minuto._NEWLINE_Servisna vi\xc5\xa1ina za en motor neoperativen (OEI - one engine inoperative) pri dvomotornem letalu je vi\xc5\xa1ina pri kateri bi letalo v \xc4\x8disti konfiguraciji z operativnim motorjem na najve\xc4\x8dji kontinuirani mo\xc4\x8di, (drugem motorju izklopljenem in na njegovem propolerjem na "no\xc5\xbe" konfiguraciji) doseglo hitrost vzpenjanja po navadi 50 \xc4\x8devljev na minuto.\n_START_SECTION_\nAbsolutna vi\xc5\xa1ina leta\n_START_PARAGRAPH_\nAbsolutna vi\xc5\xa1ina leta (ang. absolute ceiling, \xc5\xbeargonsko coffin corner) je najve\xc4\x8dja "gostotna" vi\xc5\xa1ina, pri kateri lahko letalo leti vodoravno. Torej vi\xc5\xa1ina pri kateri je hitrost vzpenjanja brez izgubljanja hitrosti enaka ni\xc4\x8d. Ve\xc4\x8dina potni\xc5\xa1kih reaktivnih letal ima servisno vi\xc5\xa1ino 42 000 \xc4\x8devljev (12 802 metrov), nekatera poslovna letala pa 51 000 \xc4\x8devljev (15 545 m). Absolutna vi\xc5\xa1ina je precej ve\xc4\x8dja od servisne.'